Source: http://www.bihon.ro/au-acumulat-inca-patru-victorii/1478816
Timestamp: 2018-09-26 01:20:22+00:00

Document:
Au acumulat încă patru victorii - BIHON
Au acumulat încă patru victorii
la	17. noiembrie 2014 09:11
Tiberiu Negrean a marcat 6 goluri cu Dinamo şi 12 cu Crişul Lancetti FOTO: ROLLANDFOTO
CSM Digi a câştigat meciurile restante cu Dinamo şi pe cele cu Crişul Lancetti.
Multipla campioană a României, CSM Digi a încheiat o perioadă extrem de încărcată, în care a disputat nu mai puţin de şapte meciuri pe parcursul a nouă zile. Vineri, sâmbătă şi duminică, echipa antrenorului Dorin Costrăş a susţinut meciurile din „dubla” restantă cu Dinamo, respectiv pe cele cu Crişul Lancetti, toate încheiate cu victorii categorice.
Partidele cu Dinamo au fost mai dificile, ţinând seama de faptul că orădenii veneau după solicitantul meci cu Radnicki Kragujevac, în care au reuşit să învingă vicecampioana Europei. În prima întâlnire, CSM Digi s-a distanţat până la pauză, scor 7-1 şi se părea că meciul este jucat. Mai mult, s-a făcut 8-1 în sfertul trei (gol Negrean), dar dinamoviştii au avut un come-back neaşteptat, marcând patru goluri consecutive, scor 8-5. În sfertul patru, gazdele au readus lucrurile la normal, surclasându-şi adversara. Scorul ultimului sfert a fost de 6-1, iar meciul s-a încheiat cu victoria consistentă a orădenilor, scor 14-6. În cea de-a doua partidă a restanţei, Dinamo a oferit o replică mai bună, reuşind să menţină meciul echilibrat timp de trei sferturi. Scorul înaintea sfertului patru era de doar 7-6 şi oaspeţii sperau poate într-o surpriză neaşteptată. La fel ca în prima partidă, CSM Digi a apăsat însă pe acceleraţie în ultimul sfert, detaşându-se din nou pe tabela de marcaj, scor final 12-7.
Urmează derby-ul cu Steaua
Sâmbătă şi duminică, au urmat meciurile cu concitadina Crişul Lancetti, care au mai adus două victorii, de altfel total previzibile, în contul celor de la CSM Digi. Au fost partide lejere, cu puţine faulturi, în care s-au înscris multe goluri. Antrenorul CSM Digi, Dorin Costrăş a folosit cu precădere rezervele, titularii jucând mai puţin ca de obicei.
Va urma ultima etapă a turului, în care va avea loc derby-ul dintre CSM Digi şi Steaua, programat în weekend la Bazinul Olimpic „Ioan Alexandrescu”. Crişul Lancetti va juca în deplasare cu Amefa Arad.
CSM Digi – Dinamo Bucureşti 14-6 (3-1, 4-0, 1-4, 6-1) şi 12-7 (1-1, 3-2, 3-3, 5-1)
CSM Digi: Pjetlovic, D. Creţu – portari; R. Szabó 2+0, Negrean 2+4 (câte 1 din penalty), Korolja 3+1, Alexa 0+2, Popoviciu 2+0, Freundlich, Cupic 2+4, A. Creţu, Dunca 1+0, Remeş 1+0, Kádár 1+1. Antrenor: Dorin Costrăş
Dinamo: Stoenescu, Nenciu – portari; Orzoiu 0+1, Enescu 1+2, Prioteasa, Ciaran 2+2 (câte 1 din penalty), Sfârle, Constantin, Al. Matei 1+0, Demeter 0+1, Neagu 0+1, G. Georgescu, Enciu, A. Georgescu, Necşulescu 1+0, Simion 1+1. Antrenor: Andrei Iosep
Arbitri: Brosovszki Attila (Arad), Mihnea Alexandrescu (Cluj-Napoca)
Crişul Lancetti – CSM Digi 5-19 (1-7, 0-2, 4-5, 0-5) şi 9-26 (3-6, 1-5, 3-8, 2-7)
Crişul Lancetti: Maior, Terean – portari; V. Kováts 0+2, Codilă, Mureşan, Gergely, I. Szabó 3+2, Pap, Pop, Corodeanu, Sechei, Ant. Alexandrescu 2+2, Dobre 0+3, Pinţiş, Alb, Gavriş, Terec, Gui. Antrenor: Eugen Băjenaru
CSM Digi: D. Creţu, Furtoş – portari; R. Szabó 4+0, Negrean 6+6 , Korolja 3+5, Alexa 1+0, Popoviciu 1+2, Freundlich 1+1, Cupic 2+5, A. Creţu 0+1, Dunca 0+5, Remeş 0+1, Kádár 1+0.
Arbitri: Adrian Alexandrescu, Petru Gepian
Taguri: crisul lancetti, csm digi oradea, polo

References: CSM 
 CSM 
 CSM 
 CSM 
 CSM 
 CSM 
 CSM 

CSM 

CSM 
 CSM 

CSM 
 csm